CELEX: 32011R0585
Language: ro
Date: 2011-06-17 00:00:00
Title: Regulamentul de punere în aplicare (UE) nr. 585/2011 al Comisiei din 17 iunie 2011 de stabilire a unor măsuri excepționale cu caracter temporar de sprijinire a sectorului fructelor și legumelor

18.6.2011   
            
            
               RO
            
            
               Jurnalul Oficial al Uniunii Europene
            
            
               L 160/71
            
         REGULAMENTUL DE PUNERE ÎN APLICARE (UE) NR. 585/2011 AL COMISIEI
   din 17 iunie 2011
   de stabilire a unor măsuri excepționale cu caracter temporar de sprijinire a sectorului fructelor și legumelor
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 191, coroborat cu articolul 4,
   întrucât:
   
               (1)
            
            
               Piața fructelor și legumelor din Uniunea Europeană trece printr-o criză fără precedent, ca urmare a izbucnirii, în Germania, a unei epidemii cauzate de bacteria cu potențial letal Escherichia coli enterohemoragică (E. coli), care a fost asociată cu consumul anumitor fructe și legume proaspete. Criza a început la 26 mai 2011, când au apărut comunicate de presă în care se afirma că la originea epidemiei s-ar afla castraveții.
            
         
               (2)
            
            
               Mai multe state membre și unele țări terțe au adoptat măsuri de precauție. Scăderea bruscă a încrederii consumatorilor, determinată de percepția riscurilor pentru sănătatea publică, a declanșat o perturbare foarte gravă a pieței fructelor și legumelor din Uniune, în special în ceea ce privește castraveții, tomatele, ardeii grași, dovleceii și anumite produse din familia salatei și a cicorii de grădină, produse în Uniune.
            
         
               (3)
            
            
               Având în vedere situația actuală și cea previzionată a pieței, precum și faptul că Regulamentul (CE) nr. 1234/2007 și Regulamentul (CE) nr. 1580/2007 al Comisiei din 21 decembrie 2007 de stabilire a normelor de aplicare a Regulamentelor (CE) nr. 2200/96, (CE) nr. 2201/96 și (CE) nr. 1182/2007 ale Consiliului în sectorul fructelor și legumelor (2), care urmează să fie înlocuit, începând cu data de 22 iunie 2011, cu Regulamentul de punere în aplicare (UE) nr. 543/2011 din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (3), nu prevăd în mod expres instrumente sectoriale adecvate pentru soluționarea problemelor practice care afectează sectorul fructelor și legumelor, este necesar să se adopte măsuri excepționale în regim de urgență și pentru o perioadă limitată.
            
         
               (4)
            
            
               Întrucât castraveții, tomatele, ardeii grași, dovleceii și anumite produse din familia salatei și a cicorii de grădină sunt principalele produse afectate de criza din sectorul fructelor și legumelor, este oportun ca domeniul de aplicare a măsurilor excepționale să fie limitat la produsele respective.
            
         
               (5)
            
            
               Având în vedere specificitatea sectorului fructelor și legumelor, măsurile cele mai adecvate pentru sprijinirea organizațiilor de producători recunoscute pentru producția de fructe și legume sunt măsurile de gestionare a crizei și de sprijinire a pieței, menționate la articolul 103c alineatul (2) din Regulamentul (CE) nr. 1234/2007.
            
         
               (6)
            
            
               Uniunea trebuie să acorde un ajutor suplimentar pentru retragerile de pe piață, pentru recoltarea înainte de coacere și pentru nerecoltarea castraveților, tomatelor, ardeilor grași, dovleceilor și a anumitor produse din familia salatei și a cicorii de grădină, destinate a fi consumate proaspete. De asemenea, având în vedere perturbarea semnificativă a pieței fructelor și legumelor, precum și numărul relativ limitat de membri ai organizațiilor de producători din unele state membre, este necesar ca Uniunea să acorde ajutoare pentru pentru aceste măsuri producătorilor de fructe și legume care nu sunt membri ai organizațiilor de producători recunoscute și care au semnat cu o organizație de producători recunoscută un contract pentru retragerea de pe piață a castraveților, tomatelor, ardeilor grași, dovleceilor și anumitor produse din familia salatei și a andivei.
            
         
               (7)
            
            
               Din rațiuni de uniformitate și pentru a evita supracompensarea, este necesar să se stabilească, la nivelul Uniunii, niveluri maxime ale ajutorului suplimentar acordat de Uniune pentru retragerile de pe piață, pentru recoltare înainte de coacere și pentru nerecoltare. Pentru a ține seama de particularitățile operațiunilor de nerecoltare și de recoltare înainte de coacere, statele membre trebuie să transforme abordarea bazată pe kg adoptată în cazul retragerilor de pe piață într-o abordare bazată pe hectare, pe baza cantităților recoltate.
            
         
               (8)
            
            
               Organizațiile de producători constituie principalii actori din sectorul fructelor și legumelor, fiind entitățile cele mai adecvate pentru a garanta că ajutorul acordat de Uniune este plătit producătorilor care nu sunt membri ai unei organizații de producători recunoscute. Aceste organizații trebuie să încheie un contract prin care să garanteze că ajutorul acordat de Uniune este plătit producătorilor care nu sunt membri ai unei organizații de producători recunoscute. Deoarece, sub aspectul ofertei, gradul de organizare al pieței fructelor și legumelor nu este același în toate statele membre, este oportun să se permită autorității competente din fiecare stat membru să plătească ajutorul acordat de Uniune direct producătorilor, în cazul în care acest lucru este justificat în mod corespunzător.
            
         
               (9)
            
            
               Din rațiuni de disciplină bugetară, este necesar să se prevadă un plafon pentru cheltuielile care urmează să fie finanțate din Fondul European de Garantare Agricolă (FEGA) și să se stabilească un sistem de notificare și monitorizare prin care statele membre să informeze Comisia în legătură cu operațiunile lor de retragere de pe piață, de nerecoltare și de recoltare înainte de coacere.
            
         
               (10)
            
            
               Pentru a limita impactul daunelor cauzate sectorului fructelor și legumelor, prezentul regulament trebuie să acopere o perioadă care începe la data de 26 mai 2011. Din motive de urgență, prezentul regulament trebuie să intre în vigoare la data publicării sale.
            
         
               (11)
            
            
               Comitetul de gestionare a organizării comune a piețelor agricole nu a emis un aviz în termenul stabilit de președintele acestuia,
            
         ADOPTĂ PREZENTUL REGULAMENT:
   Articolul 1
   Domeniul de aplicare
   (1)   Se acordă un ajutor excepțional organizațiilor de producători menționate la articolul 122 litera (a) punctul (iii) din Regulamentul (CE) nr. 1234/2007 și producătorilor care nu sunt membri ai organizațiilor respective, pentru perioada 26 mai 2011-30 iunie 2011 și în legătură cu următoarele produse din sectorul fructelor și legumelor destinate a fi consumate proaspete:
   
               (a)
            
            
               tomate, încadrate la codul NC 0702 00 00;
            
         
               (b)
            
            
               salată, încadrată la codurile NC 0705 11 00 și NC 0705 19 00, precum și cicoare creață și cicoare de grădină cu frunze întregi, încadrate la codul NC 0705 29 00
            
         
               (c)
            
            
               castraveți, încadrați la codul NC 0707 00 05;
            
         
               (d)
            
            
               ardei grași, încadrați la codul NC 0709 60 10;
            
         
               (e)
            
            
               dovlecei, încadrați la codul NC 0709 90 70.
            
         (2)   Măsurile adoptate în temeiul prezentului regulament sunt considerate măsuri de intervenție pentru reglarea piețelor agricole, în sensul articolului 3 alineatul (1) litera (b) din Regulamentul (CE) nr. 1290/2005 al Consiliului (4).
   Articolul 2
   Valoarea maximă a ajutorului
   Valoarea totală a cheltuielilor efectuate de Uniune în scopul aplicării prezentului regulament nu trebuie să depășească 210 000 000 EUR. Aceste cheltuieli sunt finanțate din Fondul European de Garantare Agricolă (FEGA) și se utilizează exclusiv în scopul finanțării măsurilor prevăzute în prezentul regulament.
   Articolul 3
   Aplicabilitatea normelor
   Cu excepția cazului în care prezentul regulament prevede dispoziții contrare, Regulamentul (CE) nr. 1234/2007, Regulamentul (CE) nr. 1580/2007 și Regulamentul de punere în aplicare (UE) nr. 543/2011 se aplică organizațiilor de producători și membrilor acestora, precum și, mutatis mutandis, producătorilor menționați la articolul 5.
   Articolul 4
   Organizații de producători
   (1)   Plafonul de 5 % menționat la articolul 80 alineatul (2) din Regulamentul (CE) nr. 1580/2007 și la articolul 79 alineatul (2) din Regulamentul de punere în aplicare (UE) nr. 543/2011 nu se aplică produselor menționate la articolul 1 alineatul (1) din prezentul regulament atunci când produsele respective sunt retrase de pe piață în perioada menționată la articolul respectiv.
   (2)   În ceea ce privește produsele și perioada menționate la articolul 1 alineatul (1) din prezentul regulament, măsurile privind nerecoltarea menționate la articolul 85 alineatul (2) din Regulamentul (CE) nr. 1580/2007 și la articolul 84 alineatul (1) litera (b) din Regulamentul de punere în aplicare (UE) nr. 543/2011 pot fi adoptate chiar și în cazul în care producția comercială a fost prelevată de pe suprafața de producție în cauză în cursul ciclului normal de producție. În aceste cazuri, cuantumurile compensațiilor menționate la articolul 86 alineatul (4) din Regulamentul (CE) nr. 1580/2007 și la articolul 85 alineatul (4) din Regulamentul de punere în aplicare (UE) nr. 543/2011 se reduc proporțional cu producția deja recoltată, astfel cum a fost stabilită pe baza datelor contabile și/sau fiscale ale organizațiilor de producători în cauză.
   (3)   Contribuția Uniunii la cuantumurile maxime stabilite de statele membre în conformitate cu articolul 80 din Regulamentul (CE) nr. 1580/2007 sau cu articolul 79 din Regulamentul de punere în aplicare (UE) nr. 543/2011 nu trebuie să depășească cuantumurile stabilite în partea A a anexei I la prezentul regulament, în cazul retragerilor de pe piață în alte scopuri decât pentru a fi distribuite gratuit. Cuantumurile respective se dublează în cazul distribuției gratuite.
   (4)   Plafonul de o treime din cheltuieli, menționat la articolul 103c alineatul (2) al doilea paragraf din Regulamentul (CE) nr. 1234/2007 și plafonul maxim de 25 % pentru mărirea cuantumului fondului operațional menționat la articolul 67 alineatul (1) litera (c) din Regulamentul (CE) 1580/2007 și la articolul 66 alineatul (3) litera (c) din Regulamentul de punere în aplicare (UE) nr. 543/2011, nu se aplică, în perioada menționată la articolul 1 alineatul (1), în ceea ce privește cheltuielile aferente măsurilor menționate la alineatele (1) și (2) ale prezentului articol.
   (5)   Ajutorul suplimentar din partea Uniunii se acordă pentru operațiunile de retragere de pe piață, de nerecoltare și de recoltare înainte de coacere realizate în legătură cu produsele și cu perioada menționate la articolul 1 alineatul (1). Ajutorul pentru recoltarea înainte de coacere acoperă numai produsele care se află efectiv pe câmp și care sunt recoltate în mod real înainte de coacere.
   Ajutorul suplimentar din partea Uniunii nu trebuie inclus în programele operaționale ale organizațiilor de producători și nu trebuie luate în considerare la calcularea plafoanelor de 4,1 % și de 4,6 % menționate la articolul 103d alineatul (2) din Regulamentul (CE) nr. 1234/2007.
   Cuantumurile ajutorului suplimentar acordat de Uniune pentru retragerile de pe piață sunt stabilite în partea B a anexei I la prezentul regulament.
   În cazul nerecoltării și al recoltării înainte de coacere, statele membre stabilesc cuantumurile ajutorului suplimentar la hectar acordat de Uniune la un nivel care să acopere maximum 90 % din cuantumurile stabilite în partea B a anexei I la prezentul regulament pentru retragerile de pe piață.
   Sprijinul suplimentar din partea Uniunii se acordă chiar dacă organizațiile de producători nu prevăd realizarea acestor operațiuni în cadrul programelor lor operaționale.
   (6)   Cheltuielile efectuate în conformitate cu prezentul articol fac parte din fondul operațional al organizațiilor de producători. Articolul 103b alineatul (2) și articolul 103d alineatul (1) din Regulamentul (CE) nr. 1234/2007 nu se aplică ajutorului suplimentar acordat de Uniune, menționat la alineatul (5) al prezentului articol.
   Articolul 5
   Producători care nu sunt membri ai organizațiilor de producători
   (1)   Ajutorul din partea Uniunii se acordă producătorilor de fructe și legume care nu sunt membri ai unei organizații de producători recunoscute (denumiți în continuare „producători nemembri”) pentru realizarea operațiunilor de retragere de pe piață, de nerecoltare și de recoltare înainte de coacere a produselor menționate la articolul 1 alineatul (1) și în perioada menționată la articolul respectiv. Dacă o organizație de producători a fost suspendată în conformitate cu articolul 116 alineatul (2) din Regulamentul (CE) nr. 1580/2007 sau cu articolul 114 alineatul (2) din Regulamentul de punere în aplicare (UE) nr. 543/2011, membrii acesteia sunt considerați ca fiind producători nemembri, în scopul aplicării prezentului regulament.
   Ajutorul pentru recoltarea înainte de coacere acoperă numai produsele care se află efectiv pe câmp și care sunt recoltate în mod real înainte de coacere.
   (2)   În cazul retragerilor de pe piață, producătorii nemembri semnează un contract cu o organizație de producători recunoscută.
   Ajutorul din partea Uniunii este plătit acestor producători de către organizația de producători cu care aceștia au încheiat un asemenea contract. Articolul 4 alineatul (5) al doilea și al cincilea paragraf, precum și articolul 4 alineatul (6) se aplică mutatis mutandis.
   (3)   Cuantumurile ajutorului care urmează să fie acordat în temeiul alineatului (1) în situația menționată la alineatul (2) sunt cele stabilite în partea B a anexei I, din care se scad sumele corespunzătoare costurilor reale suportate de organizația de producători pentru retragerea produselor respective de pe piață, pe care le va reține organizația de producători. Dovada acestor costuri se furnizează sub formă de facturi. Organizațiile de producători acceptă toate solicitările rezonabile din partea producătorilor care nu sunt membri ai unei organizații de producători, în scopul aplicării prezentului regulament.
   (4)   Din motive justificate corespunzător, cum ar fi gradul limitat de organizare a producătorilor din statul membru în cauză, și în mod nediscriminatoriu, statele membre pot autoriza un producător nemembru să transmită o notificare autorității competente din statul membru în cauză, în locul semnării contractului menționat la alineatul (2). În cazul acestei notificări, articolul 79 din Regulamentul (CE) nr. 1580/2007 sau articolul 78 din Regulamentul de punere în aplicare (UE) nr. 543/2011 se aplică mutatis mutandis.
   În cazurile respective, autoritatea competentă a statului membru plătește ajutorul din partea Uniunii direct producătorului, în conformitate cu legislația statului membru în cauză. Cuantumurile ajutorului sunt cele stabilite în anexa I partea B.
   (5)   În cazul operațiunilor de nerecoltare și de recoltare înainte de coacere, producătorii nemembri transmit autorității competente din statul membru în cauză notificarea corespunzătoare, în conformitate cu dispozițiile adoptate de respectivul stat membru în temeiul articolului 86 alineatul (1) litera (a) din Regulamentul (CE) nr. 1580/2007 și al articolului 85 alineatul (1) litera (a) din Regulamentul de punere în aplicare (UE) nr. 543/2011.
   Cuantumurile ajutorului acordat de Uniune pentru realizarea operațiunilor de nerecoltare și de recoltare înainte de coacere sunt cele stabilite în temeiul articolului 4 alineatul (5) al patrulea paragraf.
   Articolul 6
   Controale privind operațiunile de retragere de pe piață de nerecoltare și de recoltare înainte de coacere
   (1)   Operațiunile de retragere de pe piață menționate la articolele 4 și 5 fac obiectul unor controale de nivelul unu, în conformitate cu articolul 110 din Regulamentul (CE) 1580/2007 și cu articolul 108 din Regulamentul de punere în aplicare (UE) nr. 543/2011. Cu toate acestea, controalele respective sunt limitate la 10 % din cantitatea de produse retrase de pe piață.
   În ceea ce privește operațiunile de retragere de pe piață menționate la articolul 5 alineatul (4), controalele de nivelul unu acoperă 100 % din cantitatea de produse retrase de pe piață.
   (2)   Operațiunile de nerecoltare și de recoltare înainte de coacere menționate la articolele 4 și 5 fac obiectul controalelor și condițiilor prevăzute la articolul 112 din Regulamentul (CE) nr. 1580/2007 și la articolul 110 din Regulamentul de punere în aplicare (UE) nr. 543/2011, cu excepția cerinței ca nicio recoltare parțială să nu fi fost efectuată. Controalele sunt limitate la 10 % din suprafețele de producție menționate la articolul 4 alineatul (2).
   În ceea ce privește operațiunile de nerecoltare și de recoltare înainte de coacere menționate la articolul 5 alineatul (5), controalele acoperă 100 % din suprafețele de producție.
   Articolul 7
   Notificări
   (1)   Începând cu data intrării în vigoare a prezentului regulament, statele membre informează Comisia, în fiecare zi de miercuri (înainte de ora 12:00, ora Bruxelles-ului), cu privire la notificările primite în decursul săptămânii anterioare din partea organizațiilor de producători și a producătorilor nemembri. Notificările respective se referă la operațiunile care trebuie realizate în scopul aplicării prezentului regulament, în ceea ce privește cantitățile, suprafața și nivelul maxim al cheltuielilor efectuate de Uniune pentru fiecare dintre produsele menționate la articolul 1 alineatul (1).
   Statele membre trebuie să utilizeze formularele-tip prevăzute în anexa II.
   La 22 iunie 2011, statele membre transmit Comisiei, utilizând formularele-tip prevăzute în anexa II, informațiile menționate la primul paragraf, referitoare la operațiunile de retragere de pe piață, de nerecoltare și de recoltare înainte de coacere realizate între data de 26 mai 2011 și data intrării în vigoare a prezentului regulament.
   (2)   Până la 18 iulie 2011, statele membre transmit Comisiei informațiile referitoare la cantitățile totale retrase de pe piață, la suprafața totală pe care au fost realizate operațiunile de nerecoltare sau de recoltare înainte de coacere și la cererile de acordare a ajutorului total din partea Uniunii pentru operațiunile corespunzătoare de retragere de pe piață și de nerecoltare.
   Statele membre trebuie să utilizeze formularele-tip prevăzute în anexa III.
   Ajutorul din partea Uniunii nu se acordă pentru operațiunile de retragere de pe piață, de nerecoltare sau de recoltare înainte de coacere care nu au fost comunicate Comisiei în conformitate cu prezentul alineat.
   (3)   În cazul în care cererile de acordare a ajutorului din partea Uniunii, notificate în conformitate cu alineatul (2), depășesc cuantumul maxim al ajutorului menționat la articolul 2, Comisia stabilește, fără a fi asistată de comitetul menționat la articolul 195 alineatul (1) din Regulamentul (CE) nr. 1234/2007, un coeficient de alocare pentru acordarea întregului ajutor disponibil din partea Uniunii pe baza cererilor primite. În cazul în care cererile de ajutor nu depășesc cuantumul maxim al ajutorului, coeficientul de alocare se stabilește la 100 %.
   Statele membre aplică coeficientul de alocare pentru toate cererile menționate la articolul 8.
   Articolul 8
   Cererea de acordare a ajutorului din partea Uniunii și plata acestuia
   (1)   Organizațiile de producători solicită plata ajutorului acordat de Uniune, menționat la articolul 4 alineatul (5) și la articolul 5 alineatul (2), până la 11 iulie 2011.
   (2)   Prin derogare de la termenele limită stabilite în temeiul articolului 73 din Regulamentul (CE) nr. 1580/2007 și al articolului 72 din Regulamentul de punere în aplicare (UE) nr. 543/2011, organizațiile de producători solicită plata ajutorului total acordat de Uniune, menționat la articolul 4 alineatele (1) - (4) din prezentul regulament, în conformitate cu procedura menționată la articolul 73 din Regulamentul (CE) nr. 1580/2007 și la articolul 72 din Regulamentul de punere în aplicare (UE) nr. 543/2011, până la 11 iulie 2011.
   Plafonul de 80 % din cuantumul ajutorului aprobat inițial în temeiul programului operațional, prevăzut la articolul 73 al treilea paragraf din Regulamentul (CE) nr. 1580/2007 și la articolul 72 din Regulamentul de punere în aplicare (UE) nr. 543/2011 nu se aplică.
   (3)   Până la 11 iulie 2011, producătorii nemembri trebuie să solicite ei înșiși autorităților competente ale statelor membre plata ajutorului acordat de Uniune, în situațiile menționate la articolul 5 alineatele (4) și (5). Statele membre desemnează autoritățile competente până la 30 iunie 2011.
   (4)   Cererea de acordare a ajutorului din partea Uniunii, menționate la alineatele (1), (2) și (3), trebuie să fie însoțită de documente justificative care să motiveze cuantumul solicitat al ajutorului acordat de Uniune și să conțină un angajament scris în care solicitantul declară că nu a primit dublă finanțare din partea Uniunii sau a autorităților naționale, nici compensații în cadrul unei polițe de asigurare în ceea ce privește operațiunile eligibile pentru ajutor din partea Uniunii în temeiul prezentului regulament.
   (5)   Autoritățile competente ale statelor membre nu efectuează plățile decât după stabilirea coeficientului de alocare menționat la articolul 7 alineatul (3). Ele se asigură că toate plățile care trebuie efectuate în scopul aplicării prezentului regulament se efectuează până cel târziu la 15 octombrie 2011.
   Articolul 9
   Intrarea în vigoare
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în statele membre.
      Adoptat la Bruxelles, 17 iunie 2011.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 299, 16.11.2007, p. 1.
   
      (2)  JO L 350, 31.12.2007, p. 1.
   
      (3)  JO L 157, 15.6.2011, p. 1.
   
      (4)  JO L 209, 11.8.2005, p. 1.
   
      ANEXA I
      PARTEA A
      
         Cuantumurile maxime ale contribuției Uniunii destinate sprijinirii retragerilor de pe piață, menționate la articolul 4 alineatul (3)
      
      
                  Produsul menționat la articolul 1 alineatul (1)
               
               
                  Cuantumul maxim al ajutorului (EUR/100 kg)
               
            
                  Salată, cicoare creață și cicoare de grădină cu frunze întregi
               
               
                  15,5
               
            
                  Castraveți
               
               
                  9,6
               
            
                  Ardei grași
               
               
                  17,8
               
            
                  Dovlecei
               
               
                  11,8
               
            
         
      PARTEA B
      
         Cuantumurile maxime ale ajutorului suplimentar acordat de Uniune pentru retragerile de pe piață, menționate la articolul 4 alineatul (5)
      
      
                  Produsul menționat la articolul 1 alineatul (1)
               
               
                  Cuantumul maxim al ajutorului (EUR/100 kg)
               
            
                  Tomate
               
               
                  33,2
               
            
                  Salată, cicoare creață și cicoare de grădină cu frunze întregi
               
               
                  38,9
               
            
                  Castraveți
               
               
                  24,0
               
            
                  Ardei grași
               
               
                  44,4
               
            
                  Dovlecei
               
               
                  29,6
               
            
   
      ANEXA II
      
         Formulare-tip pentru notificări, menționate la articolul 7 alineatul (1)
      
      NOTIFICARE PRIVIND RETRAGERILE DE PE PIAȚĂ
      
                  
                     Țara:
                  
               
               
                   
               
               
                  
                     Data
                      (1):
               
               
                   
               
            
                  Produsul (2)
                  
               
               
                  Organizații de producători
               
               
                  Producători nemembri
               
               
                  Valoarea totală a ajutorului din partea UE
                  (în EUR)
               
            
                  Cantitățile care urmează să fie retrase de pe piață
                  (t)
               
               
                  Ajutor suplimentar din partea UE
                  (în EUR)
                  [art. 4 alin. (5) din prezentul regulament]
               
               
                  Ajutor din partea UE pentru fondurile operaționale
                  (în EUR)
                  [art. 80 alin. (1) din Reg. (CE) nr. 1580/2007/art. 79 alin. (1) din Reg (UE) nr. 543/2011] (3)
                  
               
               
                  Valoarea totală a ajutorului din partea UE
                  (în EUR)
               
               
                  Cantitățile care urmează să fie retrase de pe piață
                  (t)
               
               
                  Ajutor suplimentar din partea UE
                  (în EUR)
                  (art. 5 alin. (3) și (4) din prezentul regulament)
               
            
                  Castraveți
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Tomate
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Salată și cicoare de grădină
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Ardei grași
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Dovlecei
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Total
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            Tabelul de mai jos trebuie completat în prima zi de notificare.
      Cuantumurile maxime ale ajutorului stabilite de statele membre în conformitate cu art.80 alin. (1) din Regulamentul (CE) nr. 1580/2007/art. 79 alin. (1) din Regulamentul (UE) nr. 543/2011:
      
                   
               
               
                  Contribuția Uniunii
                  (EUR/100 kg)
               
               
                  Contribuția organizațiilor de producători
                  (EUR/100 kg)
               
            
                  Castraveți
               
               
                   
               
               
                   
               
            
                  Salată și cicoare de grădină
               
               
                   
               
               
                   
               
            
                  Ardei grași
               
               
                   
               
               
                   
               
            
                  Dovlecei
               
               
                   
               
               
                   
               
            NOTIFICARE PRIVIND NERECOLTAREA / RECOLTAREA ÎNAINTE DE COACERE
      
                  
                     Țara
                  
               
               
                   
               
               
                  
                     Data
                      (4):
               
               
                   
               
            
                  Produsul (5)
                  
               
               
                  Organizații de producători
               
               
                  Producători nemembri
               
               
                  Valoarea totală a ajutoru lui din partea UE
                  (în EUR)
               
            
                  Suprafața
                  (ha) (6)
                  
               
               
                  Ajutor din partea UE pentru fondurile operaționale
                  (în EUR)
                  [art. 86 alin. (4) din Reg. (CE) nr. 1580/2007/art 85 alin. (4) din Reg. (UE) nr. 543/2011] (7)
                  
               
               
                  Ajutor suplimentar din partea UE
                  (în EUR)
                  [art.4 alin. (5) din prezentul regulament]
               
               
                  Valoarea totală a ajutorului din partea UE
                  (în EUR)
               
               
                  Suprafața
                  (ha) (6)
                  
               
               
                  Ajutor din partea UE
                  (în EUR)
                  [art. 5 alin. (5) din prezentul regulament)
               
            
                  Castraveți
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Tomate
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Salată și cicoare de grădină
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Ardei grași
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Dovlecei
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Total
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            Tabelul de mai jos trebuie completat în prima zi de notificare:
      Cuantumurile maxime ale ajutorului stabilite de statele membre în conformitate cu art. 86 alin. (4) din Regulamentul (CE) nr. 1580/2007/art. 85 alin. (4) din Regulamentul (UE) nr. 543/2011:
      
                   
               
               
                  În aer liber
               
               
                  În seră
               
            
                  Contribuția Uniunii
                  (EUR/ha)
               
               
                  Contribuția organizațiilor de producători
                  (EUR/ha)
               
               
                  Contribuția Uniunii
                  (EUR/ha)
               
               
                  Contribuția organizațiilor de producători
                  (EUR/ha)
               
            
                  Tomate
               
               
                   
               
               
                   
               
               
                   
               
               
                   
               
            
                  Castraveți
               
               
                   
               
               
                   
               
               
                   
               
               
                   
               
            
                  Salată și cicoare de grădină
               
               
                   
               
               
                   
               
               
                   
               
               
                   
               
            
                  Ardei grași
               
               
                   
               
               
                   
               
               
                   
               
               
                   
               
            
                  Dovlecei
               
               
                   
               
               
                   
               
               
                   
               
               
                   
               
            
         (1)  Se completează un tabel Excel diferit pentru fiecare săptămână (inclusiv notificări „zero” pentru săptămânile în care nu au loc operațiuni, în cazul statelor membre care au transmis o notificare anterioară).
      
         (2)  Produsele definite la articolul 1alineatul (1).
      
         (3)  Pentru calculare, se ia în considerare numai contribuția Uniunii, de exemplu, pentru tomate 3,6325 EUR/100 kg.
      
         (4)  Se completează un tabel Excel diferit pentru fiecare săptămână (inclusiv notificări „zero” pentru săptămânile în care nu au loc operațiuni, în cazul statelor membre care au transmis o notificare anterioară).
      
         (5)  Produsele definite la articolul 1alineatul (1).
      
         (6)  Dacă producția a fost deja recoltată, cifra care urmează să fie înregistrată reprezintă o estimare a suprafeței echivalente cu recoltă.
      
         (7)  Pentru calculare, se ia în considerare numai contribuția Uniunii.
   
   
      ANEXA III
      
         Formulare-tip pentru notificări, menȚionate la articolul 7 alineatul (2)
      
      NOTIFICARE PRIVIND RETRAGERILE DE PE PIAȚĂ
      
                  
                     Țara:
                  
               
               
                   
               
               
                  
                     Data:
                  
               
               
                  26 mai - 30 iunie 2011
               
            
                  Produsul (1)
                  
               
               
                  Organizații de producători
               
               
                  Producători nemembri
               
               
                  Valoarea totală a ajutorului din partea UE
                  (în EUR)
               
            
                  Cantitățile totale retrase de pe piață
                  (t)
               
               
                  Ajutor suplimentar din partea UE
                  (în EUR)
                  [art.4 alin.(5) din prezentul regulament]
               
               
                  Ajutor din partea UE pentru fondurile operaționale
                  (în EUR)
                  [art. 80 alin (1) din Reg. (CE) nr. 1580/2007/art. 79 alin.(1) din Reg. (UE) nr. 543/2011] (2)
                  
               
               
                  Valoarea totală a ajutorului din partea UE
                  (în EUR)
               
               
                  Cantitățile totale retrase de pe piață
                  (t)
               
               
                  Ajutor suplimentar din partea UE
                  (în EUR)
                  [art. 5 alin. (3) și (4) din prezentul regulament)
               
            
                  Castraveți
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Tomate
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Salată și cicoare de grădină
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Ardei grași
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Dovlecei
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Total
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            NOTIFICARE PRIVIND NERECOLTAREA / RECOLTAREA ÎNAINTE DE COACERE
      
                  
                     Țara:
                  
               
               
                   
               
               
                  
                     Data:
                  
               
               
                  26 mai - 30 iunie 2011
               
            
                  Produsul (3)
                  
               
               
                  Organizații de producători
               
               
                  Producători nemembri
               
               
                  Valoarea totală a ajutorului din partea UE
                  (în EUR)
               
            
                  Suprafața
                  (ha) (4)
                  
               
               
                  Ajutor din partea UE pentru fondurile operaționale
                  (în EUR)
                  [art. 86 alin. (4) din Reg. (CE) nr. 1580/2007/art 85 alin. (4) din Reg. (UE) nr. 543/2011) (5)
                  
               
               
                  Ajutor suplimentar din partea UE
                  (în EUR)
                  [art.4 alin. (5) din prezentul regulament)
               
               
                  Valoarea totală a ajutorului din partea UE
                  (în EUR)
               
               
                  Suprafața
                  (ha) (4)
                  
               
               
                  Ajutor din partea UE
                  (în EUR)
                  [art. 5 alin. (5) din prezentul regulament)
               
            
                  Castraveți
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Tomate
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Salată și cicoare de grădină
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Ardei grași
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Dovlecei
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Total
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
         (1)  Produsele definite la articolul 1 alineatul (1).
      
         (2)  Pentru calculare, se ia în considerare numai contribuția Uniunii, de exemplu, pentru tomate 3,6325 EUR/100 kg.
      
         (3)  Produsele definite la articolul 1 alineatul (1).
      
         (4)  Dacă producția a fost deja recoltată, cifra care urmează să fie înregistrată reprezintă o estimare a suprafeței echivalente cu recoltă.
      
         (5)  Pentru calculare, se ia în considerare numai contribuția Uniuni.